ปรอทในดักแด้ไหมทอด
ดักแด้ไหมทอด อาหารพื้นบ้านที่ชาวไทยภาคอีสานใช้ทานเป็นอาหารปกติกันมายาวนาน,บางประเทศใช้ทานเป็นอาหารสุขภาพ เช่น ชาวจีน นำดักแด้ไหมมาใช้เป็นสมุนไพรบำรุงตับ ปอด ระงับอาการชัก ระงับอาการคัน อาการปวด,ชาวอินเดียนำดักแด้ไหมมาใช้เป็นส่วนผสมของยาสมุนไพร รักษาความผิดปกติของหัวใจและหลอดเลือด,วันนี้ นอกจากจะนำดักแด้มาทอดเป็นอาหารทานเล่นแล้ว ยังมีการนำเอาดักแด้มาพัฒนาเป็นอาหารสุขภาพ และอาหารเพื่ออนาคตอีกด้วย เพราะดักแด้ไหมอุดมไปด้วยโปรตีน กรดอะมิโนที่จำเป็น และเป็นประโยชน์ต่อร่างกาย,ทว่าหลายคนอาจไม่ทราบว่าผู้เลี้ยงไหมบางรายอาจนำสารเคมีบางชนิดที่มีส่วนผสมของโลหะหนัก เช่น ปรอทมาใช้ในระหว่างการเลี้ยงไหมเพื่อป้องกันเชื้อรา,ส่งผลให้อาจมีปรอทปนเปื้อนในดักแด้ไหมทอด หรืออาหารที่เรานำดักแด้มาใช้เป็นส่วนประกอบได้,เมื่อเราทานดักแด้ไหมทอด หรืออาหารที่ปนเปื้อนปรอทเข้าไป จะทำให้เป็นอันตรายต่อร่างกายได้ เช่น ชาที่เท้าและมือ ลามไปถึงแขน ขา ริมฝีปาก,ต่อมา 2-3 สัปดาห์ ม่านตาหรี่เล็กลง จิตใจหงุดหงิด ไม่สบายใจ กระวนกระวาย พูดช้าและไม่เป็นภาษา การใช้มือและเท้า กล้ามเนื้อไม่สัมพันธ์กัน ช่วยเหลือตัวเองไม่ได้ ยกแขนขาไปมาอย่างสั่นๆ ชักกระตุก และหมดสติ,วันนี้ สถาบันอาหารได้สุ่มเก็บตัวอย่างดักแด้ไหมทอดจำนวน 5 ตัวอย่าง จาก 4 ย่านการค้า ในเขตกรุงเทพฯและปริมณฑล เพื่อนำมาวิเคราะห์หาสารปรอทปนเปื้อน,ผลปรากฏว่า ไม่พบปรอทปนเปื้อนในดักแด้ไหมทอดทั้ง 5 ตัวอย่าง,วันนี้บรรดาสาวกแมลงทอด สามารถทานดักแด้ไหมทอดกันได้อย่างสบายใจ.,ไทยรัฐ+สถาบันอาหารโครงการอาหารปลอดภัย
เมื่อเราทานดักแด้ไหมทอด หรืออาหารที่ปนเปื้อนปรอทเข้าไป จะทำให้เป็นอันตรายต่อร่างกายได้ เช่น ชาที่เท้าและมือ ลามไปถึงแขน ขา ริมฝีปาก
ดักแด้ไหมทอด,มันมากับอาหาร,สถาบันอาหารโครงการอาหารปลอดภัย,ดักแด้ไหม,สารปรอท